**ENOTHTA 1η : ΕΠΟΧΗ ΤΟΥ ΧΑΛΚΟΥ**

**Α. Ο ΚΥΚΛΑΔΙΚΟΣ ΠΟΛΙΤΙΣΜΟΣ**

**1. Πότε και πού εμφανίστηκε ο Κυκλαδικός Πολιτισμός; Πότε και γιατί παρήκμασε;**

Ο Κυκλαδικός πολιτισμός αναπτύχθηκε στα νησιά των Κυκλάδων κατά την 3 η και 2 η χιλιετία π. Χ., δηλαδή την Εποχή του Χαλκού. Περίπου το 1600, μεγάλοι κυκλαδικοί οικισμοί καταστρέφονται από σεισμό και οι Κυκλάδες περνούν αρχικά στη σφαίρα επιρροής των Μινωιτών και αργότερα (~1450) των Μυκηναίων.

**2. Ποιοι παράγοντες ευνόησαν την εξέλιξη του Κυκλαδικού πολιτισμού κατά την εποχή του χαλκού;**

Στην ανάπτυξη του κυκλαδικού πολιτισμού συνέβαλε:

α. το ήπιο κλίμα

β. η γεωγραφική θέση των νησιών, που λειτουργούσε ως φυσική γέφυρα μεταξύ Ευρώπης και Ασίας, Κρήτης και Ηπειρωτικής Ελλάδας.

**3. Ο κυκλαδικός πολιτισμός ανέπτυξε κεντρική εξουσία;**

Ο κυκλαδικός πολιτισμός δεν ανέπτυξε κεντρική εξουσία. Αυτό το συμπεραίνουμε, επειδή: α. κάθε οικισμός αναπτυσσόταν αυτόνομα, β. είχε ξεχωριστή διοίκηση, γ. λειτουργούσε ανεξάρτητα από τους υπόλοιπους οικισμούς.

**4. Πώς συμπεραίνουμε ότι στα τέλη της 3ης χιλιετίας υπήρξε κάποια αναστάτωση στη ζωή των Κυκλαδιτών;**

Αυτό μπορούμε να το συμπεράνουμε από τις αλλαγές που παρατηρούμε στην ανάπτυξη των οικισμών τους. Αρχικά οι οικισμοί τους ήταν ανοχύρωτοι και χτίζονταν κοντά στη θάλασσα ή στις πλαγιές χαμηλών λόφων. Κατά το τέλος της 3ης χιλιετίας όμως ορισμένοι οικισμοί οχυρώνονται, άλλοι καταστρέφονται και ξαναχτίζονται οχυρωμένοι, ενώ άλλοι χτίζονται σε ψηλούς λόφους μακριά από τη θάλασσα.

**5. Να περιγράψετε τα βασικά χαρακτηριστικά των κυκλαδικών ειδωλίων.**

• Τα περισσότερα παριστάνουν ανθρώπους (ανθρωπόμορφα), είναι φτιαγμένο από λευκό μάρμαρο, και ζωγραφισμένα με ορυκτά χρώματα.

• Συνήθως παριστάνουν γυναίκες, με τα χέρια τους διπλωμένα στο στήθος και με ενωμένα πόδια.

• Σπάνια απεικονίζονται ανδρικές μορφές (μουσικοί, πολεμιστές ή κυνηγοί)

• Οι μορφές είναι σχηματοποιημένες, με λίγα έντονα χαρακτηριστικά για να ξεχωρίζουμε το φύλο τους.

• Δεν γνωρίζουμε για ποιον λόγο κατασκευάστηκαν, αν εικονίζουν θνητές ή θεές, αν ήταν φυλακτά ή εικόνες θεών.